
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1215 

31 Δεκεμβρίου 1996 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 12440 

Ψήδιση Ο.Ε.Υ. του Συμβουλίου Περιοχής 7ης εδαφικής 
Περιφέρειας Ν. Λακωνίας. 

Η ΑΝΑΠΛ. ΠΕΡ/ΚΟΥ Δ/ΝΤΗ Ν. ΛΑΚΩΝΙΑΣ 
Έχοντας υπόψη: 

1. Τις διατάξεις του άρθρου 12 Ν. 1188/1981 όπως 
αντικαταστάθηκε από το άρθρο 8 Ν. 2307/95. 

2. Τις διατάξεις του άρθρου 214 του Δ.Κ.Κ. (Π. Δ/γμα 
410/95) σχετικά με τη σύσταση και λειτουργία των Συμ¬ 
βουλίων περιοχής. 

3. Τις διατάξεις του Π. Δ/τος 177/95 σχετικά με την 
εδαφική περιφέρεια, έδρα και ονομασία των Συμβουλίων 
Περιοχής Νομού Λακωνίας. 

4. Τις διατάξεις του άρθρου 27 Ν. 2081/1992 με το 
οποίο προστέθηκε νέο άρθρο 2Α στο Ν. 1588/85 για τον 
έλεγχο των δαπανών που προκαλούν οι κανονιστικές διοι¬ 
κητικές πράξεις. 

5. Τις διατάξεις του άρθρου 34 του Ν. 2190/94. 

6. Τις διατάξεις των Π. Δ/των 37Α/87 και 22/90 περί 
μερικής επέκτασης των διατάξεων που ισχύουν για τους 
δημοσίους υπαλλήλους και τους υπαλλήλους των άλλων 
Ν.Π. και στους υπαλλήλους των Ο.Τ.Α. 

7. Την αριθ. 31943/12.7.95 εγκύκλιο του Υπουργείου 
Εσωτερικών. 

8. Την αριθ. 17/10.7.96 απόφαση του Δ/κού Συμβου¬ 
λίου του Συμβουλίου Περιοχής 7ης εδαφικής περιφέρειας 
Ν. Λακωνίας, με την οποία ψηφίζεται ο Ο.Ε.Υ. του Συμ¬ 
βουλίου αυτού. 

9. Την 24/1996 γνώμη του Υπηρεσιακού Συμβουλίου 
υπαλλήλων των ΟΤΑ όπως αυτή εκφράζεται στο αριθ. 4/ 
15.11.96 πρακτικό του, αποφασίζουμε: 

Νομιμοποιούμε την αριθ. 17/10.7.96 απόφαση του Δ/ 
κού Συμβουλίου του Συμβουλίου Περιοχής 7ης Εδαφικής 
Περιφέρειας Ν. Λακωνίας, με την οποία ψηφίζεται ο 
Ο.Ε.Υ. του Συμβουλίου αυτού και ο οποίος έχει ως εξής: 

Άρθρο 1 

Συνιστάται στο Συμβούλιο Περιοχής 9ης Εδαφικής Πε¬ 
ριφέρειας Ν. Λακωνίας με έδρα την Σκάλα, υπηρεσία με 
τον τίτλο «Υπηρεσία Σ/λίου 9ης Εδαφικής Περιφέρειας Ν. 


Λακωνίας», επιπέδου Διεύθυνσης, και με χωρική αρμοδιό- 
ιότητα την περιφέρεια του οικείου Σ/λίου Περιοχής. 

Άρθρο 2 

Ή όλη υπηρεσία του Σ/λίου αποτελείται από: 

1) Την Διεύθυνση Υπηρεσιών Συμβουλίου. 

2) Η Διεύθυνση Υπηρεσών συγκροτείται από τα πιο 
κάτω τρία (3) Τμήματα: 

Λ. Τμήμα Διοικητικών Υπηρεσιών 
Β. Τμήμα Οικονομικών Υπηρεσιών 
Γ. Τμήμα Τεχνικών Υπηρεσιών. 

Άρθρο 3 

Η διάρθρωση των Τμημάτων είναι: 

Λ. ΤΜΗΜΑ ΔΙΟΙΚΗΤΙΚΩΝ ΥΠΗΡΕΣΙΩΝ 
(Γραφείο Προϊσταμένου) 

α) Γραφείο Προέδρου του Σ/λίου Περιοχής - Τύπου και 
Πληροφοριών - Εθιμοτυπίας - Εκδηλώσεων. 

β) Γραφείο Διοικ. Σ/λίου - Επιτροπών Συμβουλίου - 
Εκτελεστικής Επιτροπής, 
γ) Γ ραφείο Προσωπικού. 

δ) Γραφείο Παροχής υπηρεσιών που αφορούν την 
αστική και δημοτική κατάσταση των πολιτών. 

ε) Γραφείο Παιδείας - Νέας Γενιάς και Αθλητισμού - 
αποδήμων. 

στ) Γραφείο Πρωτοκόλλου - Διεκπεραίωσης - -Αρ¬ 
χείου. 

ζ) Γραφείο δακτυλογράφησης και παραβολής εγγρά¬ 
φων. 

η) Γραφεία κλητήρα - καθαρίστριας. 

Β. ΤΜΗΜΑ ΟΙΚΟΝΟΜΙΚΩΝ ΥΠΗΡΕΣΙΩΝ 
(Γραφείο Προϊσταμένου) 

α) Γραφείο Προγραμματισμού και παρακολούθησης 
εσόδων - εξόδων Σ. Περιοχής. 

β) Γραφείο συγκέντρωσης όλων των στοιχείων του 
προϋπολογισμού κατάρτισης του προϋπολογισμού. 

γ) Γραφείο απολογιστικών - στατιστικών στοιχείων γε¬ 
νικά. 

δ) Γραφείο διαχείρισης και διακίνησης εσόδων - εξό¬ 
δων. 

ε) Γραφείο εκκαθάρισης και εντολής δαπανών, 
στ) Γραφείο μισθοδοσίας προσωπικού. 

ζ) Γραφείο προμηθειών - διαχείρισης και φύλαξης υλι¬ 
κών. 

Γ. ΤΜΗΜΑ ΤΕΧΝΙΚΩΝ ΥΠΗΡΕΣΙΩΝ 
(Γραφείο Προϊσταμένου) 

α) Γραφείο Σχεδιασμού - Προγραμματισμού και Τεχνι¬ 
κής υποστήριξης. 

β) Γραφείο Διοικητικής παρακολούθησης έργων, εργα¬ 
σιών και προμηθειών του Σ. Περιοχής. 

γ) Γραφείο καθαριότητας - κίνησης και συντήρησης 
οχημάτων και εξοπλισμού γενικά, 
δ) Γ ραφείο Πληροφορικής. 

Αρθρο 4 

ΠΡΟΣΩΠΙΚΟ 

Η Οργανική σύνθεση του προσωπικού (αριθ. θέσεων - 
κατηγορίες - κλάδοι - ειδικότητες - απαιτούμενα προσό¬ 
ντα) έχει ως εξής: 

Α. ΜΟΝΙΜΟ ΠΡΟΣΩΠΙΚΟ 

1. Κατηγορία Πανεπιστημιακής Εκπαίδευσης (Π.Ε.) 

α) Κλάδος ΠΕΙ Διοικητικός 
Μία (1) θέση με βαθμό Δ - Α. 
β) Κλάδος ΠΕ3 Πολιτικών Μηχανικών 
Μια (1) θέση με βαθμό Δ - Α. 
γ) Κλάδος ΠΕ3 Κτηνιάτρων 
Μία θέση (1) θέση με βαθμό Δ - Α. 
δ) Κλάδος ΠΕ9 Γεωπόνων 
Μία θέση (1) με βαθμό Δ - Α. 

2. Κατηγορία Τεχνολογικής Εκπαίδευσης (Τ.Ε.) 

α) Κλάδος ΤΕ17 Διοικητικός - Λογιστικός 
Μία (1) θέση με βαθμό Δ - Α. 
β) Κλάδος ΤΕ5 Τεχνολόγων - Τοπογράφων Μηχανι¬ 
κών 

Μία (1) θέση με βαθμό Δ - Α. 
γ) Κλάδος ΤΕ13 Τεχνολογίας - Γεωπονίας 
Μία θέση (1) θέση με βαθμό Δ - Α. 

3. Κατηγορία Δευτεροβάθμιας Εκπαίδευσης (Δ.Ε.) 

α) Κλάδος ΔΕΙ Διοικητικός 
Δύο (2) θέσεις με βαθμό Δ - Α. 
β) Κλάδος ΔΕΙ 4 Ελεγκτών εσόδων - εξόδων Ο.Τ.Α. 

Μία (1) θέση με βαθμό Δ - Α. 
γ) Κλάδος ΔΕΙ 5 Εισπρακτόρων 
Μια (1) θέση με βαθμό Δ - Α. 
δ) Κλάδος ΔΕ5 Δομικών έργων 
Μία (1) θέση με βαθμό Δ - Α. 
ε) Κλάδος ΔΕ6 Σχεδιαστών 
Μία (1) θέση με βαθμό Δ - Α. 
στ) Κλάδος ΔΕ29 Οδηγών αυτοκινήτων 
Μία (1) θέση με βαθμό Δ - Α. 
ζ) Κλάδος ΔΕ38 Προσωπικού Η/Υ 
Μία (1) θέση με βαθμό Δ - Α. 
η) Κλάδος ΔΕ26 Χειριστών μηχ/των έργων 
Μία (1) θέση με βαθμό Δ - Α. 

4. Κατηγορία Υποχρεωτικής Εκπαίδευσης (Υ.Ε.) 

α) Κλάδος ΥΕ1 Κλητήρων-θυρωρών-γενικών καθηκό¬ 
ντων 

Μία (1) θέση με βαθμό Ε - Β. 
β) Κλάδος ΥΕ Καθαριστριών 
Μία (1) θέση με βαθμό Ε - Β. 


γ) Κλάδος ΥΕ16 Εργατών Γ ενικά 
Δύο (2) θέσεις με βαθμό Ε - Β. 

Άρθρο 5 

Τα προσόντα διορισμού που απαιτούνται κατά κατηγο¬ 
ρία Κλάδο και ειδικότητα καθορίζονται σύμφωνα με το 
Π.Δ. 37α «Καθορισμός προσόντων διορισμού» (ΦΕΚ 11/ 
4.2.187 τεύχος Α). 

Άρθρο 6 

Τα του διορισμού, των καθηκόντων, των περιορισμών 
του χρόνου εργασίας της αστικής ευθύνης, των δικαιωμά¬ 
των, των αδειών, των μεταβολών της υπηρεσιακής κατά¬ 
στασης, των ηθικών αμοιβών, των πειθαρχικών αδικημά¬ 
των, των ποινών, της λύσης της υπαλληλικής σχέσης κ.λπ. 
διέπονται από τους Νόμους 1188/81 και 2307/95, «περί 
καταστάσεως προσωπικού» 1505/85 «περί μισθολογίου», 

1586/86 «περί βαθμολογίου» και 2190/94 «περί προσλή¬ 
ψεων, όπως θα ισχύουν κάθε φορά ύστερα από σχετική 
τροποποίησή τους. 

Άρθρο 7 

Η πλήρωση των θέσεων θα γίνεται με τους εξής τρό¬ 
πους: 

1. Με πρόσληψη προσωπικού σύμφωνα με τις κείμενες 
διατάξεις (άρθρ. 14 έως 24 του Ν. 2190/94). 

2) Με μετάταξη προσωπικού (Ν. 2218/94 και 2307/95). 

Άρθρο 8 

Η τοποθέτηση του προσωπικού στα τμήματα και γρα¬ 
φεία και η ανάθεση καθηκόντων γίνεται με απόφαση του 
Προέδρου του Σ/λίου Περιοχής, σύμφωνα πάντα με τα τυ¬ 
πικά και ουσιαστικά προσόντα του υπαλλήλου, καθώς και 
της εμπειρίας στο αντικείμενο που αναλαμβάνει. 

Άρθρο 9 

Η επιλογή προϊσταμένων θα γίνεται από το Υπηρεσιακό 
Συμβούλιο του Νομού και η τοποθέτηση αυτών με από¬ 
φαση του Προέδρου του Σ/λίου Περιοχής σε αντίστοιχου 
επιπέδου υπηρεσιακές μονάδες σύμφωνα με τις ισχύου- 
σες διατάξεις. 

Οι τοποθετούμενοι ως προϊστάμενοι εξακολουθούν να 
ασκούν τα καθήκοντά τους μέχει την τοποθέτηση νέων 
προϊσταμένων. 

Η επιλογή προϊσταμένου Δ/νσης θα γίνεται αποκλει¬ 
στικά από υπαλλήλους του κλάδου ΠΕΙ Διοικητικού με 
βαθμό Α’ και σε περίπτωση που δεν υπηρετούν στο Σ/λιο 
Περιοχής ή υπηρετούν αλλά δεν έχουν τα υπό του Νόμου 
απαιτούμενα προσόντα θα γίνεται από υπαλλήλους του 
Κλάδου ΤΕ17 Διοικητικού Λογιστικού ή ΔΕΙ Διοικητι¬ 
κού. 

Η Επιλογή προϊσταμένου του Διοικητικού Τμήματος θα 
γίνεται από υπαλλήλους ΠΕΙ ή ΤΕ17 ή ΔΕΙ με βαθμό Α', 
κατά προτεραιότητα από υπαλλήλους του κλάδου ΠΕΙ 
Διοικητικού με βαθμό Α και σε περίπτωση που δεν υπηρε¬ 
τούν στο Σ/λιο περιοχής θα γίνεται από υπαλλήλους του 
κλάδου ΔΕΙ. 

Η επιλογή προϊσταμένου του Οικονομικού Τμήματος θα 
γίνεται από υπαλλήλους του κλάδου ΠΕ11 ή ΤΕ17 ή ΤΕ19 
ή ΔΕΙ με βαθμό Α. 

Κατά προτεραιότητα από υπαλλήλους του κλάδου 
ΠΕ11 με βαθμό Α και σε περίπτωση που δεν υπηρετούν 
αυτού του κλάδου ή υπηρετούν αλλά δεν έχουν τα υπό του 

Νόμου απαιτούμενα προσόντα η επιλογή του προϊσταμέ¬ 
νου θα γίνεται από υπαλλήλους του Κλάδου ΤΕ17 ή ΤΕ19 
ή ΔΕΙ. 

Η επιλογή προϊσταμένου του Τεχνικού τμήματος θα γί¬ 
νεται από υπαλλήλους του κλάδου ΠΕ3 Πολιτικών Μηχανι¬ 
κών ή ΠΕ5 ή ΤΕ3 ή ΤΕ5 ή ΔΕ5. 

Κατά προτεραιότητα από υπαλλήλους του κλάδου ΠΕ3 
Πολιτικών Μηχανικών με βαθμό Α και σε περίπτωση που 
δεν υπηρετούν υπάλληλοι αυτού του κλάδου ή υπηρετούν 
αλλά δεν έχουν τα υπό του Νόμου προβλεπόμενα προσό¬ 
ντα η επιλογή θα γίνεται από υπαλλήλους του κλάδου ΠΕ5 
και σε περίπτωση που δεν υπηρετούν τέτοιοι ή δεν έχουν 
τα απαιτούμενα από τον Νόμο προσόντα η επιλογή θα γί¬ 
νεται από υπαλλήλους του κλάδου ΤΕ3 ή ΤΕ5 ή ΔΕ5. 

Τον προϊστάμενο της Δ/νσης όταν απουσιάζει ή κωλύε¬ 
ται αναπληρώνει στα καθήκοντά του ο Προϊστάμενος της 
άμεσης υποκείμενης οργανικής μονάδας με την σειρά που 
οι υποκείμενες οργανικές μονάδες αναφέρονται στον πα¬ 
ρόντα οργανισμό. 

Τον προϊστάμενο τμήματος όταν απουσιάζει ή κωλύεται 
αναπληρώνει στα καθήκοντα του προϊσταμένου άλλου 
τμήματος ή υπάλληλος του ίδιου τμήματος που ορίζεται 
από το αρμόδιο για ορισμό προϊσταμένων τμημάτων, όρ¬ 
γανο. 

Άρθρο 10 

Καθήκοντα Προϊσταμένου Δ/νσης 
Ο Προϊστάμενος Διεύθυνσης προΐσταται των τμημάτων 
και γραφείων που υπάγονται στην αρμοδιότητά του. 

Παρακολουθεί εποπτεύει και ελέγχει την παρουσία, την 
πειθαρχία την υπηρεσιακή απόδοση και επίδοση όλων των 
υπαλλήλων της Διεύθυνσής του, την τήρηση των Νόμων, 
διαταγμάτων, αποφάσεων κ.λπ. που αφορούν το Σ.Π. και 
τους καθοδηγεί κατά την εκτέλεση των υπηρεσιακών τους 
καθηκόντων. 

Κατανέμει την εργασία στους υπαλλήλους της Δ/νσης 
ανάλογα με τις συνολικές ανάγκες των τμημάτων και με τη 
συνεργασία των προϊσταμένων. 

Μπορεί ν’ αποσχολεί οποιονδήποτε από το προσωπικό 
της υπηρεσίας του για την εκτέλεση κάθε άλλης εργασίας 
ανάλογα με τις ανάγκες που παρουσιάζονται σε κάθε 
τμήμα. 

Ενημερώνεται για όλη την εισερχόμενη και εξερχόμενη 
αλληλογραφία που αφορά τη Διεύθυνση, χαρακτηρίζει και 
κατανέμει αυτή σύμφωνα με τις αρμοδιότητες των τμημά¬ 
των ή γραφείων που υπάγονται στη Δ/νοη και δίνει τις ανα¬ 
γκαίες οδηγίες στους προϊσταμένους για τις ενέργειες 
που πρέπει να γίνουν. 

Υπογράφει αποφάσεις ύστερα από εξουσιοδότηση του 
Προέδρου και τα υπηρεσιακά έγγραφα. 

θεωρεί με την μονογραφή του και υποβάλλει όλα τα έγ¬ 
γραφα που συντάσσονται από τα τμήματα και γραφεία της 
Δ/νσης για έγκριση και υπογραφή από τον Πρόεδρο ή τον 
νόμιμο αναπληρωτή του καθιστάμενος έτσι συνυπεύθυ- 
νος για την νομιμότητα της ενέργειας. 

θεωρεί τη βεβαίωση της εργασίας του προσωπικού που 
υπήρετεί στη Διεύθυνση. 

Εισηγείται τα θέματα της αρμοδιότητάς του στον Πρόε¬ 
δρο, υπογράφοντας τις σχετικές εισηγήσεις. 

Παρίσταται εφόσον οι υπηρεσιακές ανάγκες το απαι¬ 
τούν στις συνεδριάσεις των συλλογικών οργάνων του Σ.Π. 
και αναπτύσει τις απόψεις του πάνω στα διάφορα υπηρε¬ 
σιακά θέματα. 


Συντάσσει τις ετήσιες εκθέσεις αξιολόγησης για τους 
υπαγόμενους σε αυτή προϊσταμένους τμημάτων και δια¬ 
τυπώνει τη γνώμη του σε δεύτερο βαθμό στις υπηρεσια¬ 
κές εκθέσεις των υπολοίπων υπαλλήλων οι οποίες συ- 
ντάσσονται από τους Προϊσταμένους των υπηρεσιακών 
μονάδων. 

Δέχεται τους πολίτες και παρέχει σ’ αυτούς όσες πλη¬ 
ροφορίες επιτρέπεται από τις κείμενες διατάξεις και είναι 
υποχρεωμένος να βρίσκεται στη θέση του κατά τις ώρες 
υποδοχής του κοινού, για την επίλυση των τυχόν μεταξύ 
αυτών και των υπηρεσιών της Δ/νσης διαφορών. 

β) Καθήκοντα Προϊσταμένων Τμημάτων 
Οι Προϊστάμενοι τμημάτων είναι υπεύθυνοι για την 
ακριβή τήρηση, εφαρμογή και εκτέλεση των αρμοδιοτή¬ 
των και καθηκόντων που ανατίθενται στην υπηρεσία που 
προΐατανται. 

Φροντίζουν για την εφαρμογή των Νόμων, διαταγμάτων 
και των αποφάσεων και εγκυκλίων που τους κοινοποιού¬ 
νται, ενημερώνοντας τους υπαλλήλους τους δίνοντας πα¬ 
ράλληλα τις αναγκαίες επεξηγηματικές οδηγίες για την 
εκτέλεσή τους. 

Κατανέμουν την εργασία στους υπαλλήλους και τους 
καθοδηγούν, ελέγχουν δε την τακτική παρουσία, εργατι¬ 
κότητα και πειθαρχία τους. 

Εκτελούν τις εντολές των Διευθυντών, εισηγούνται σε 
αυτούς τις υποθέσεις της αρμοδιότητάς τους, υποβάλ¬ 
λουν δε σε αυτούς τις υπηρεσιακές εκθέσεις και σημειώ¬ 
ματα για την πορεία των εργασιών του τμήματος καθώς και 
των υποθέσεων που εκκρεμούν. 

Συντάσσουν τις εκθέσεις αξιολόγησης των υπηρετού- 
ντων υπαλλήλων τις οποίες στη συνέχεια υποβάλλουν στις 
Διευθυντές για περαιτέρω κρίση. 

Προσυπογράφουν την αλληλογραφία της υπηρεσίας 
τους, συντάσσοχ/τας προσωπικά τα σημαντικότερα έγ¬ 
γραφα και καθίστανται υπεύθυνοι για τη νομιμότητα της 
ενέργειας και την ακρίβεια των αναφερομένων σ’ αυτά 
πραγματικών περιστατικών. 

Δέχονται στους πολίτες και παρέχουν σ’ αυτούς όσες 
πληροφορίες επιτρέπεται από τις κείμενες διατάξεις και 
είναι υποχρεωμένοι να βρίσκονται στις θέσεις τους κατά 
τις ώρες υποδοχής του κοινού. 

Βεβαιώνουν την εργασία του προσωπικού που υπηρετεί 
στην υπηρεσία τους, 
γ) Λοιπό προσωπικό 

Στα πλαίσια των αρμοδιοτήτων της Διεύθυνσης και στις 
θέσεις που είναι τοποθετημένοι οι υπάλληλοι, ανεξάρτητα 
από την εργασιακή τους σχέση, εκτελούν την εργασία που 
τους έχει ανατεθεί με προσοχή, επιμέλεια και ευσυνειδη¬ 
σία, κάτω από τις οδηγίες και κατευθύνσεις των προϊστα¬ 
μένων τους, σύμφωνα με την κείμενη νομοθεσία. 

Ειδικότερα εκείνοι που χειρίζονται ή χρησιμοποιούν μη¬ 
χανήματα ή οχήματα εργαλεία, διάφορες συσκευές κ.λπ. 
είναι υπεύθυνοι για κάθε αδικαιολόγητη απώλεια, φθορά ή 
καταστροφή, κυρίως όταν αυτή οφείλεται σε αμέλεια ή 
κακή χρήση. 

Οι συντάκτες των εγγράφων, αποφάσεων, μελετών και 
αλληλογραφίας τα μονογράφουν και είναι, υπεύθυνοι για 
την ακρίβεια των πραγματικών περιστατικών και στοιχείων 
που προκύπτουν από τα τηρούμενα στην υπηρεσία βιβλία, 
φακέλλους και άλλα παραστατικά. 

Αναφέρουν στον προϊστάμενό τους γραπτά ή προφο- 

ρικά για τις υποθέσεις που εκκρεμούν δεν μπορούν να 
επιλυθούν άμεσα ή εντός των προθεσμιών που έχουν τα¬ 
χθεί. 

Σε όλους του υπαλλήλους μπορεί να ανατεθούν επι¬ 
πλέον αρμοδιότητες μετά από απόφαση του Προέδρου. 

Αρθρο 11 

Οι αρμοδιότητες και τα αντικείμενα των γραφείων κατό 
τμήμα ε'ιναι οι εξής: 

Α. Τμήμα Διοικητικών Υπηρεσιών 

α) Γραφείο Προέδρου και Σ.Π. - Τύπου και Πληροφο¬ 
ριών - Εθιμοτυπίας και Εκδηλώσεων. 

Διεξάγει την προσωπική αλληλογραφία του Προέδρου 
του Σ.Π. και τηρεί το Αρχείο αυτής. 

Τηρεί ιδιαίτερο Πρωτόκολλο εισερχομένων και εξερχο- 
μένων εγγράφων, τα οποία διεκπεραιώνει στις αρμόδιες 
υπηρεσίες. 

Προγραμματίζει τις ώρες και ημέρες που ο Πρόεδρος 
μπορεί να δέχεται διάφορες Επιτροπές, Συλλόγους και 
πολίτες. 

Τηρεί Ημερολόγιο των προσωπικών επαφών του Προέ¬ 
δρου εντός και εκτός Σ.Π. 

Παραλαμβάνει από τους υπηρεσιακούς παράγοντες 
τους φακέλλους των εγγράφων που πρέπει να υπογρα- 
φούν από τον Πρόεδρο. 

Παρακολουθεί όλη τη δραστηριότητα του Σ.Π. 

Αναλαμβάνει τη συγγραφή των κειμένων των επιστολών 
του Προέδρου. 

Αναλαμβάνει τη δακτυλογράφηση και διεκπεραίωση 
της αλληλογραφίας των Υπηρεσιών του Σ.Π. 

Φροντίζει για τη δημοσίευση των διακηρύξεων και των 
ανακοινώσεων των Υπηρεσιών του Σ.Π. 

Παραλαμβάνει τον ημερήσιο και περιοδικό τύπο, καθώς 
και όλα τα έντυπα που αποστέλλονται στο Σ.Π. 

Επιμελείται καθημερινής αποδελτίωσης του Τύπου. 

Επιμελείται της διοργάνωσης των πάσης φύσεως εορ¬ 
τών, δεξιώσεων, καθώς και της οργάνωσης των πάσης φύ¬ 
σεως πνευματικών, καλλιτεχνικών και πολιτιστικών εκδη¬ 
λώσεων. 

Τηρεί αρχείο όλων των εκδηλώσεων του Σ. Π. (Προγράμ¬ 
ματα - δημοσιεύσεις πάσης φύσεως εκδηλώσεις). 

β) Γραφείο Διοικ. Συμβουλίου - Επιτροπών Σ/λίου - 
Εκτελεστικής Επιτροπής 

Συγκεντρώνει όλη την αλληλογραφία που απευθύνεται 
προς το Διοικ. ΣΛιο και την Εκτελεστική Επιτροπή μαζί με 
τα εισηγητικά έγγραφα του Προέδρου με τα οποία διαβι¬ 
βάζονται προς συζήτηση τα διάφορα θέματα. 

Διαβιβάζει προς τις Επιτροπές Διοικ. Σ/λίου τα παραπε- 
μπόμενα θέματα για εξέταση και συγκεντρώνει τις σχετι¬ 
κές γνωμοδοτικές εισηγήσεις τους προκειμένου να επα- 
νεισαχθούν τα θέματα για συζήτηση. 

Συντάσσει και κοινοποιεί την ημερήσια διάταξη σύγκλη¬ 
σης των συνεδριάσεων στα μέλη του Διοικ. Σ/λίου και της 
Εκτελεστικής Επιτροπής και φροντίζει για την επίδοση 
των σχετικών προσκλήσεων με τις ισχύουσες κάθε φορά 
διατάξεις. 

Τηρεί και καταχωρεί στα προβλεπόμενα από τον Νόμο 
βιβλία πρακτικών τις συνεδριάσεις και συζητήσεις του 
Διοικ. Σ/λίου και της Εκτελεστικής Επιτροπής. 

Φροντίζει για την κατά Νόμο δημοσίευση του σχετικού 
πίνακα, συντάσσει τις λαμβανόμενες αποφάσεις και τις 


υποβάλλει αρμοδίως για τον σχετικό έλεγχο και τέλος κοι¬ 
νοποιεί αντίγραφα στις αρμόδιες Υπηρεσίες του Σ/λίου 
Περιοχής κατά το μέρος που τις αφορά. 

Τηρεί αρχείο αποφάσεων καθώς και ευρετήριο καταχώ- 
ρησης των αποφάσεων. 

Τηρεί τα πρόχειρα πρακτικά κατά τις σχετικές συνε¬ 
δριάσεις. 

Συνεργάζεται με το Προεδρείο του Διοικ. Σ/λίου και της 
Εκτελεστικής Επιτροπής για οποιοδήποτε θέμα που 
αφορά το Δ.Σ. και Εκτ. Επιτροπή. 

γ) Γραφείο Προσωπικού 

Είναι υπεύθυνο για την εφαρμογή όλων των Νόμων και 
διαταγμάτων που αφορούν το πάσης φύσεως προσωπικό 
του Σ.Π. και ασκεί τις αρμοδιότητες που απορρέουν από 
τον Κώδικα κατάστασης Δημοτικών και Κοινοτικών Υπαλ¬ 
λήλων (Ν. 1188/81) όπως τροποποιηθείς ισχύει. 

Τηρεί Μητρώο, ευρετήριο και τους ατομικούς φακέλ¬ 
λους του μόνιμου και με σχέση εργασίας Ι.Δ. προσωπι¬ 
κού. 

Συντάσσει και θεωρεί τα πάσης φύσεως μισθοδοτικά 
στοιχεία όλου του προσωπικού και τα προωθεί αρμοδίως 
για τη σύνταξη των μισθοδοτικών καταστάσεων. 

Εφαρμόζει το πειθαρχικό δίκαιο. 

Καταρτίζει τις ονομαστικές καταστάσεις των μονίμων 
υπαλλήλων του Σ.Π. 

Ελέγχει και παρακολουθεί τα αφορώντα στην τήρηση 
του κανονικού ωραρίου εργασίας. 

Εκδίδει ή κοινοποιεί εγκυκλίους που αφορούν την υπη¬ 
ρεσιακή κατάσταση του προσωπικού και το ενημερώνει 
για τα προγράμματα επιμόρφωσής του. 

Φροντίζει για την ορθολογική κατανομή του προσωπι¬ 
κού ώστε να λειτουργούν εύρυθμα οι Υπηρεσίες. 

Εισηγείται στον Πρόεδρο για τη συγκρότηση των ανα¬ 
γκαίων επιτροπών και Ομάδων εργασίας. 

Εισηγείται στον Πρόεδρο για τα προσωπικά αιτήματα 
των υπαλλήλων. 

δ) Γραφείο Παροχής Υπηρεσιών προς τους Πολίτες 

Παρέχει υπηρεσίες που αφορούν την αστική και δημο¬ 
τική κατάσταση των πολιτών. 

Παρέχει υπηρεσίες που αφορούν την καθαριότητα. 

Παρέχει υπηρεσίες που αφορούν την μεταφορά μαθη¬ 
τών με σχολικά λεωφορεία. 

Παρέχει υπηρεσίες που αφορούν των πάσης φύσεως 
πνευματικών καλλιτεχνικών και πολιτιστικών εκδηλώ¬ 
σεων. 

Παρέχει υπηρεσίες που αφορούν την χορήγηση αδειών 
λειτουργίας καταστημάτων. 

Ακόμα ενημερώνει τους πολίτες για τα δικαιώματά τους 
και τις ενέργειες που απαιτούνται γι την διεκπεραίωση των 
υποθέσεών τους και τους εφοδιάζει με τα απαραίτητα 
πληροφοριακά στοιχεία και τα διαθέσιμα έντυπα που 
έχουν θέσει στη διάθεσή του οι Δημόσιες υπηρεσίες και οι 
ΟΤΑ μέλη του. 

Κατευθύνει τους πολίτες στη διεκπεραίωση των υποθέ¬ 
σεών τους και τους συμβουλεύει για την καλλίτερη αντιμε¬ 
τώπιση των προβλημάτων τους. 

Κατευθύνει και οργανώνει την επικοινωνία των πολιτών 
με τις Υπηρεσίες του Σ.Π. 

Δέχεται υποδείξεις και προτάσεις για αλλαγές, που 
συμβάλλουν στη βελτίωση της λειτουργίας του Σ.Π. και 
την λήψη μέτρων που τους αφορά στα πλαίσια της γενικό- 

τερης προσπάθειας σχεδιασμού για την ανάπτυξη. 
Γραφείο Παιδείας - Νέας Γενιάς και Αθλητισμού - Αποδή¬ 
μων 

Φροντίζει για κάθε εργασία που έχει σχέση με την προ¬ 
αγωγή και αναβάθμιση της παιδείας στα πλαίσια πάντοτε 
των αρμοδιοτήτων του και οικονομικών δυνατοτήτων του. 

Παρέχει υλική και τεχνική υποστήριξη στις Σχολικές 
Επιτροπές για κάθε θέμα που έχει σχέση με την εκπαί¬ 
δευση. 

Φροντίζει για όλα τα θέματα που έχουν σχέση με τον 
μαζικό αθλητισμό. 

Διοργανώνει όλες τις αθλητικές εκδηλώσεις του Σ. Πε¬ 
ριοχής. 

Συνεργάζεται με όλα τα αθλητικά σωματεία της εδαφ. 
Περιφέρειας του Σ. Περιοχής και εισηγείται για την επιχο¬ 
ρήγησή τους σύμφωνα με τις δραστηριότητες ενός εκά- 
στου και σε συνδυασμό με την οικονομική δυνατότητα του 
Σ/λίου. 

Φροντίζει για την εξασφάλιση χώρων άθλησης καθώς 
και για την οργάνωση διαφόρων κέντρων νεότητας και χώ¬ 
ρων αναψυχής παραδοσιακού ύφους και χαρακτήρα. 

Συνεργάζεται με τους Συλλόγους και σωματεία των 
αποδήμων στην περιφέρεια του Συμβουλίου Περιοχής και 
στον εξωτερικό με σκοπό την διατήρηση του δεσμού των 
αποδήμων με την γενέτειρα πατρίδα καθώς και για την 
προώθηση και επίλυση θεμάτων αμοιβαίου ενδιαφέρο¬ 
ντος. 

στ) Γραφείο Πρωτοκόλλου - Διεκπεραίωσης - Αρ¬ 
χείου 

Τηρεί τα βιβλία πρωτοκόλλου και διεκπεραίωσης εγγρά¬ 
φων ε'ιναι υπεύθυνο για κάθε κοινοποίηση και τοιχοκόλ¬ 
ληση και μεριμνά για την επίδοση δια κλητήρος οποιουδή- 
ποτε εγγράφου που πρέπει να επιδοθεί εντός και εκτός 
γραφείου. 

Καταχωρεί στα προβλεπόμενα βιβλία τα εισερχόμενα 
και εξερχόμενα έγγραφα, προβαίνει στην συσχέτιση αυ¬ 
τών και όπως είναι χαρακτηρισμένα από την Δ/νση τα κα¬ 
ταχωρεί στα τηρούμενα βιβλία διανομής και τα διανέμει 
στα αρμόδια τμήματα άνευ καθυστερήσεως. 

Μετά την διεκπεραίωση των εγγράφων παραλαμβάνει 
τα σχέδια αυτών, τα αρχειοθετεί και τηρεί ευρετήριο αρ¬ 
χείου. 

Τηρεί αρχείο των εφημερίδων της Κυβέρνησης μεριμνά 
για την βιβλιοδεσία και την ταξινόμησή τους. 

Ενημερώνει κατά τακτά χρονικά διαστήματα τους προϊ¬ 
σταμένους των τμημάτων και τον Δ/ντή για τα εισερχό¬ 
μενα έγγραφα στο Σ. Περιοχής για τα οποία δεν έγινε κα¬ 
μία ενέργεια. 

ζ) Γραφείο δακτυλογράφησης και παραβολής εγγρά¬ 
φων 

Επιμελείται της δακτυλογράφησης της αντιγραφής κα¬ 
θώς και της παραβολής όλων των εγγράφων από τα τμή¬ 
ματα και τα γραφεία της Υπηρεσίας του Σ. Περιοχής που 
παραπέμπονται σε αυτό, 
η) Γραφείο κλητήρα - Καθαρίστριας 
Ασχολείται με την διαβίβαση και μεταφορά από την 
υπηρεσία του Σ. Περιοχής προς τις άλλες υπηρεσίες, της 
υπηρεσιακής αλληλογραφίας καθώς και την επίδοση 
οποιουδήποτε εγγράφου της υπηρεσίας εντός και εκτός 
του γραφείου. 


Επίσης ασχολείται με την έκδοση φωτοαντιγράφων της 
υπηρεσίας. 

Το άνοιγμα και το κλείσιμο της υπηρεσίας πριν την προ¬ 
σέλευση των υπαλλήλων και μετά την αποχώρηση αυτών 
από την Υπηρεσία. 

Για την λειτουργία της κεντρικής θέρμανσης ή κλιματι¬ 
σμού του Σ.Π. 

Για την σχολαστική καθαριότητα και για την ευπαρου¬ 
σίαστη και καλαίσθητη εικόνα γενικά της Υπηρεσίας μέσα 
και έξω απ’ αυτή. 

Για τον σημαιοστολισμό την φωταγώγηση του κτιρίου 
της Υπηρεσίας όταν αυτό επιβάλλεται καθώς και για την 
φύλαξη γενικά του κτιρίου κατά τις ώρες λειτουργίας των 
Υπηρεσιών. 

Β' ΤΜΗΜΑ ΟΙΚΟΝΟΜΙΚΩΝ ΥΠΗΡΕΣΙΩΝ 
α) Γραφείο Προγραμματισμού και παρακολούθησης 
εσόδων - εξόδων 

Προγραμματίζει και παρακολουθεί την πορεία των εσό¬ 
δων - εξόδων του προϋπολογισμού και εισηγείται την σω¬ 
στή κατανομή των πιστώσεων και την απορρόφηση των 
δαπανών για την εκτέλεση έργων, προμηθειών καθώς και 
την κίνηση του χρέους και της περιουσίας γενικά. 

Συγκεντρώνει στατικά στοιχεία που αναφέρονται γενικά 
στα οικονομικά ζητήματα που αφορούν το Σ.Π. και είναι 
χρήσιμα για τις προβλέψεις του προϋπολογισμού. 

Παρακολουθεί τα εγκεκριμένα δάνεια του Σ.Π. και τηρεί 
πίνακες ετήσιων τοκοχρεωλυτικών δόσεων για κάθε περί¬ 
πτωση ενημερώνοντας πάντοτε το Ταμείο του Σ.Π. 

Εισηγείται την αναμόρφωση του Προϋπολογισμού με 
την εγγραφή νέων εσόδων και τη χορήγηση συμπληρωμα¬ 
τικών και εκτάκτων πιστώσεων. 

β) Γραφείο συγκέντρωση στοιχείων προϋπολογισμού - 
κατάρτισης προϋπολογισμού 
Καταρτίζει σε συνεργασία με τις αρμόδιες υπηρεσίες 
του Σ.Π. τον προϋπολογισμό εσόδων - εξόδων και τον 
υποβάλλει έγκαιρα αρμοδίως. 

Παρακολουθεί την πορεία εκτέλεσης του προϋπολογι¬ 
σμού εσόδων - εξόδων, εισηγείται την αναμόρφωσή του, 
την εγγραφή νέων εσόδων και τη χορήγηση συμπληρωμα¬ 
τικών πιστώσεων. 

Συγκεντρώνει και εντάσσει στο Μηχανογραφικό σύ¬ 
στημα όλα τα στοιχεία του προϋπολογισμού. 

γ) Γραφείο απολογιστικών - στατιστικών στοιχείων γε¬ 
νικά 

Συγκεντρώνει τα στοιχεία που απαιτούνται για τον ετή¬ 
σιο απολογισμό εξόδων και καταρτίζει τον απολογισμό 
αυτό. 

Τηρεί αρχείο ετήσιων απολογισμών εσόδων - εξόδων 
του Σ.Π. σύμφωνα με τα απολογιστικά στοιχεία που συ¬ 
ντάσσει το Ταμείο. 

Παρακολουθεί, μελετά και αναλύει τα στατιστικά στοι¬ 
χεία των υπηρεσιών του Σ.Π. καθώς και όσων άλλων προ¬ 
έρχονται από διάφορες πηγές πληροφόρησης, με απο¬ 
κλειστική εντόλη του Προέδρου. 

Παρέχει πληροφορίες, πίνακες, και ότι άλλο στατιστικό 
στοιχείο ήθελε ζητηθεί από τις υπηρεσίες του Σ.Π. και 
μόνο για τις δικές του ανάγκες. 

δ) Γραφείο διαχείρισης και διακίνησης εσόδων - εξό¬ 
δων 

Επιμελείται της είσπραξης των βεβαιωμένων με ειδι¬ 
κούς χρηματικούς καταλόγους εσόδων. 

Επιμελείται την κοινοποίηση των ατομικών ή γενικών ή 
ειδικών προσκλήσεων προς τους οφειλέτες. 

Ενεργεί την πίστωση των πληρωσάντων οφειλετών 
στους οικείους χρηματικούς καταλόγους και βεβαιώνει 
την ενέργεια αυτή στον καθένα από τα στοιχεία αποσπά¬ 
σματα των καταλόγων. 

Παρακολουθεί την πορεία των εξόδων και ενημερώνει 
εγκαίρως τις αρμόδιες υπηρεσίες για την σύνταξη εκθέ¬ 
σεων δαπανών, όταν οι εγκεκριμμένες απορροφώνται. 

Τηρεί τα προβλεπόμενα από τον Νόμο λογιστικά βιβλία 
εσόδων - εξόδων, καταρτίζει τους μηνιαίους και ετήσιους 
λογαριασμούς της διαχειρίσεως εξόδων, συντάσσει τους 
στατιστικούς πίνακες που υποβάλλονται στις Δημόσιες 
Υπηρεσίες. 

δ) Γραφείο εκκαθάρισης και εντολής δαπανών 

Ελέγχει τους χρηματικούς τίτλους που διαβιβάζονται 
στο Ταμείο από τις αρμόδιες υπηρεσίες και εκδίδει τα 
αποδεικτικά παραλαβής εισπρακτέων εσόδων. 

Ενεργεί πριν από κάθε χρηματική κατάθεση εκ μέρους 
των εισπρακτόρων, έλεγχο των διπλοτύπων εισπράξεων, 
παραλαμβάνει τις εισπράξεις κ.λπ. 

Εκδίδει τα γραμμάτια εισπράξεως των διαφόρων εσό¬ 
δων. 

Εκκαθαρίζει τις οφειλές των δημοτών και εισηγείται 
όποτε απαιτείται τη λήψη αναγκαστικών μέτρων εισπρά¬ 
ξεων κατά των οφειλετών. 

Επιμελείται την αναγκαστική είσπραξη των οφειλών και 
τηρεί τα από τον Νόμο προβλεπόμενα βιβλία καταχωρή- 
σεως κατασχέσεων κ.λπ. 

Ενεργεί τον έλεγχο των εκδοθέντων και διαβιβασθέ- 
ντων στο Ταμείο ενταλμάτων και βάσει αυτών, προέρχεται 
στην πληρωμή των δικαιούχων σύμφωνα με τις οικείες δια¬ 
τάξεις περί Λογιστικού των Δήμων και Κοινοτήτων. 

Φροντίζει για την υπογραφή των χρηματικών ενταλμά¬ 
των από τον Πρόεδρο την καταχώρηση στο μηχανογρα¬ 
φικό σύστημα και την αρχειοθέτηση των ΧΕΠ με τα δικαιο- 
λογητικά τους. 

Διαβιβάζει στο Γενικό Χημείο του κράτους για έλεγχο 
και αξιολόγηση τα είδη για τα οποία υπάρχουν ειδικοί όροι 
στις σχετικές συμβάσεις. 

Διαχειρίζεται και παρακολουθεί την διακίνηση των δια¬ 
φόρων ειδών και τηρεί ανάλογο βιβλίο. 

Εισηγείται την εκποίηση ή την καταστροφή του άχρη¬ 
στου ή παλαιού υλικού και την διαγραφή του από τα αντί¬ 
στοιχα βιβλία. 

Γ. ΤΜΗΜΑ ΤΕΧΝΙΚΩΝ ΥΠΗΡΕΣΙΩΝ 

α) Γραφείο Σχεδιασμού - Προγραμματισμού και Τενικής 
Υποστήριξης 

Αρμοδιότητες του γραφείου αυτού είναι η εκπόνηση σχε¬ 
δίων προγρασμμάτων και έργων για την κοινωνική και πολιτι¬ 
στική ανάπτυξη της περιοχής καθώς και η μελέτη εκτέλεση 
και συντήρηση έργων και εργασιών τοπικού επιπέδου. 

Ειδικότερα στις αρμοδιότητές του ανήκουν: 

Η συγκέντρωση, επεξεργασία και τήρηση στατιστικών 
στοιχείων για την οικονομική, κοινωνική και πολιτιστική 
κατάσταση στην περιοχή. 

Η παρακολούθηση των προγραμμάτων που αφορούν 
την κοινωνική και πολιτιστική ανάπτυξη και βελτίωση της 
ποιότητας ζωής. 


Η διατύπωση προτάσεων για την κατάρτιση των μεσο- 
χρόνιων νομαρχιακών αναπτυξιακών προγραμμάτων. 

Η κατάρτιση των μεσοχρόνιων και ετήσιων τοπικών ανα¬ 
πτυξιακών προγραμμάτων της περιοχής. 

Η διαχείριση των χρηματοδοτήσεων από το Πρόγραμμα 
Δημοσίων Επενδύσεων και από τους πόρους των Προ¬ 
γραμμάτων της Ευρωπαϊκής Ένωσης που αφορούν την 
περιοχή. 

Η αξιοποίηση των πλουτοπαραγωγικών πόρων διακοινο- 
τικής ή διαδημοτικής σημασίας. 

Η υλοποίηση του Πολεοδομικού σχεδιασμού στα πλαί¬ 
σια των εγκεκριμένων Ζωνών Οικιστικού Ελέγχου (Ζ.Ο.Ε.) 
ή των Ειδικών Χωροταξικών Μελετών και τήρηση των δε¬ 
δομένων του Κτηματολογίου της Περιοχής τους όπως 
αυτά προκύπτουν από το συνολικό σχεδιασμό και την ολο¬ 
κληρωμένη διαχείριση του Εθνικού Κτηματολογίου. 

Η μέριμνα για την εκτέλεση και λειτουργία διακοινοτι- 
κών και διαδημοτικών έργων τεχνικής υποδομής και κοι¬ 
νωνικού εξοπλισμού. 

Η μέριμνα για την προστασία του περιβάλλοντος, σε θέ¬ 
ματα διακοινοτικής ή διαδημοτικής σημασίας. 

Κάθε άλλη σχετική αρμοδιότητα που ήθελε ανατεθεί 
από τους Ο.Τ.Α. μέλη του Σ. Περιοχής. 

β) Γραφείο Διοικητικής παρακολούθησης έργων, εργα¬ 
σιών και προμηθειών 

Τηρεί τις ανάλογες καρτέλες ή βιβλίο όπου αναγράφει 
ξεχωριστά για κάθε έργο. Τον τρόπο εκτέλεσης, την αρ¬ 
χική πίστωση του έργου και όλες τις μετέπειτα μεταβολές 
του, όλες τις σχετικές με την εκτέλεση του έργου αποφά¬ 
σεις του Διοικητικού Συμβουλίου και της Εκτελεστικής 
Επιτροπής την ημερομηνία της σύμβασης και του πρωτο¬ 
κόλλου εγκατάστασης, την προθεσμία περαίωσης του έρ¬ 
γου και τυχόν παρατάσεις του, την προσωρινή και οριστική 
παραλαβή του έργου, τους λογαριασμούς πληρωμής και 
καταβαλλόμενα εκάστοτε ποσά μερικώς και ανακεφαλαι- 
ωτικώς, καθώς και κάθε άλλο απαραίτητο στοιχείο για την 
παρακολούθηση της πορείας του έργου. 

Διεκπεραιώνει κάθε Διοικητική εργασία που μεσολαβεί 
μεταξύ των διαφόρων φάσεων εκτέλεσης του έργου (υπο¬ 
βολή στα αρμόδια όργανα για λήψη αποφάσεων, παρακο¬ 
λούθηση της διαδικασίας των σχετικών αποφάσεων, σύ¬ 
νταξη και δημοσίευση περιλήψεων των διακηρύξεων, τή¬ 
ρηση πρακτικών στις δημοπρασίες, πρόσκληση στον ερ¬ 
γολάβο για εγκατάσταση, σύνταξη συμφωνητικού κ.λπ.). 

Φροντίζει για τις παραλαβές των έργων που τελείω¬ 
σαν. 

Φροντίζει για την έκδοση των αποφάσεων συγκρότησης 
των σχετικών επιτροπών. 

Φροντίζει για κάθε άλλη εργασία εκκαθάρισης του έρ¬ 
γου και την αποστολή στο αρχείο του σχετικού φακέλλου 
μετό την περαίωση όλων των διαδικασιών. 

Φροντίζει για την διαδικασία πρόσληψης του ημερομι¬ 
σθίου εργατοτεχνικού προσωπικού για τα εκτελούμενα 
από το Σ/λιο Περιοχής έργα με αυτεπιστασία. 

Τηρεί μετά από συνεργασία με τους επιβλέποντες και 
επιστάτες ημερολογιακές καταστάσεις απασχόλησης του 
πιο πάνω προσωπικού και δίνει τα απαραίτητα στοιχεία 
στο οικονομικό τμήμα για την σύνταξη των μισθοδοτικών 
καταστάσεων. 

Τηρεί κάθε απαραίτητο στατιστικό στοιχείο για οποιο- 
δήποτε θέμα αρμοδιότητας τεχνικού τμήματος που δεν εί¬ 
ναι αρμοδιότητα άλλου γραφείου. 

γ) Γραφείο καθαριότητας κίνησης και συντήρησης οχη¬ 
μάτων και εξοπλισμού 

Φροντίζει για την εφαρμογή του κανονισμού καθαριότη¬ 
τας του Σ/λίου Περιοχής. 

Ειδικότερα ασχολείται με την συλλογή, μεταφορά και 
διάθεση τωναπορριμάτων, την καθαριότητα όλων των κοι¬ 
νοχρήστων χώρων των Ο.Τ.Α. μελών του Σ. Περιοχής και 
των διαφόρων εγκαταστάσεών του. 

Ασχολείται με τον καταρτισμό και τήρηση προγράμμα¬ 
τος αποκομιδής απορριμάτων και καθαριότητας ανά Κοι¬ 
νότητα μόλος του Σ.Π. γενικά καθώς και την απόρριψη ή 
καταστροφή αυτών ή εκμετάλλευσή τους σύμφωνα πάντα 
με τις ισχύουσες διατάξεις. 

Παρακολουθεί την κατάσταση των χώρων διάθεσής 
τους (σκουπιδότοπου) και εισηγείται την λήψη των απαι- 
του μόνων μότρων. 

Παίρνει όλα τα απαιτούμενα μότρα πυροπροστασίας του 
σκουπιδότοπου (αντιπυρικός ζώνες, επίχωση σκουπιδιών 
κ.λπ.). 

Φροντίζει για την επισκευή, συντήρηση και καλή λει¬ 
τουργία των οχημάτων και του μηχανικού εξοπλισμού (αυ¬ 
τοκίνητα, καροτσάκια, κάδοι, κάλαθο, απορριμάτων 
κ.λπ.). 

Φροντίζει για κάθε θόμα που αφορά την κίνηση των αυ¬ 
τοκινήτων. 

Παρακολουθεί την κατανάλωση των καυσίμων και τηρεί 
τα προβλεπόμενα βιβλία, φακόλλους, καρτόλες κ.λπ. 

Φροντίζει για την εν γόνει προστασία του περιβάλλο¬ 


ντος, επισημαίνει εστίες μόλυνσης και πηγός ρύπανσης 
(λύμματα, απόβλητα κ.λπ.) και μεριμνά για την καταπολό- 
μηση και εξάλειψη αυτών. 

δ) Γ ραφείο Πληροφορικής 

Έχει την ευθύνη για την όλη λειτουργία της μηχανογρά¬ 
φησης και μηχανοργάνωσης των Υπηρεσιών του Σ/λίου 
Περιοχής και επιβλόπει την σωστή και αποτελεσματική 
λειτουργία των εγκατεστημόνων υπολογιστών στις Υπη¬ 
ρεσίες αυτός. 

Αρθρο 12 

Από τις διατάξεις της παρούσας απόφασης, προκαλεί- 
ται δαπάνη σε βάρος του προϋπολογισμού του Σ.Π., το 
ύψος της οποίας δεν μπορεί να προϋπολογισθεί και θα 
καλύπτεται από τα όσοδα του Σ.Π. 

Αρμόδιο όργανο κατά νομοθετική εξουσιοδότηση για 
την όκδοση της πράξης αυτής είναι ο Αναπληρωτής Πε- 
ριφ/κού Διευθυντή (άρθρα: 12 Ν. 1188/81 όπως αντικα- 
ταστάθηκε και ισχύει σήμερα και 14 Ν. 2399/96). 

Η απόφαση αυτή να δημοσιευθεί στην Εφημερίδα της 
Κυβερνήσεως, σύμφωνα με τις διατάξεις του άρθρου 12 
του Ν. 1188/81 όπως αντικαταστάθηκαν με το άρθρο 26 
του Ν. 1832/89 και το άρθρο 8 παρ. 5 του Ν. 2307/95. 

Σπάρτη, 6 Δεκεμβρίου 1996 

Με εντολή Γ εν. Γ ραμματόα Περ. Πελ/ σου 
Η Αναπληρώτρια Π/κού Δ/ντή 
ΧΡΙΣΤΙΝΑ ΔΡΙΒΑΚΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ-ΕΧ 223211 ΥΡΕΤ ΟΗ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗ 

ΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσωΔ.Ο.Υ. 5248320 

ΘΕΣΣΑΛΟΝΙΚΗ 

25ης Μαρτίου 21 Τ.Κ. 541 00 (031) 423956 

ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061)271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 

ΤΙΜΗ ΦΥΛΛΩΝ - Μέχρι 16 σελίδες 100 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ -Από 16 σελίδες και άνω προσαύξηση 100 δρχ. ανάδσέλιδο ή μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

Β' (Υπουργικές αποφάσεις κ.τλ.) 

Γ (Διορισμοί, απολύσεις κ.τλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 
Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

30.000 δρχ. 

50.000 

10.000 

50.000 

25.000 

10.000 

5.000 

10.000 

3.000 

150.000 

10.000 

1.500 δρχ. 

2.500 » 

500 » 

2.500 » 

1.250 » 

500 » 

250 >» 

500 » 

150 » 

7.500 » 

500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 >> 6.000 » 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και 
σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουντο μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από 08.00'έως 13.30' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 









